ድሬዝደን ያስቻለዉ ፍርድ ቤት-ገዳዩን አሌክሳንደር ቪየንስ ለግድያዉ ሙሉ በሙሉ ጥፈተኛ አድርጎታል።
ገዳዩ ፍርድ ቤት
ምሥራቅ ጀርመን ዉስጥ ባለፈዉ ሰኔ ማብቂያ አንዲት ግብፃዊት ነብሰ ጡር ወይዘሮን ፍርድ ቤት አዳራሽ ዉስጥ በጩቤ ጨቅጭቆ የገደለዉ ጀርመናዊ ወጣት ዛሬ እድሜ ልክ እስራት ተበየነበት።የሃያ-ስምንት አመቱ ወጣት ግብፃዊቱን ወይዘሮ በገደለበት ወቅት ባለቤቷንም አቁስሎ ነበር። ግድያዉና የጀርመን መንግሥት ፈጥኖ ግድያዉን አለማዉገዙ ከፍተኛ ቁጣና ተቃዉሞ አስከትሎ ነዉ የሰነበተዉ።ዛሬ ድሬዝደን ያስቻለዉ ፍርድ ቤት-ገዳዩን አሌክሳንደር ቪየንስ ለግድያዉ ሙሉ በሙሉ ጥፈተኛ አድርጎታል።ፍርዱ ከመሰጡት በፊት ሥለ ሒደቱ የበርሊን ወኪላችን ይልማ ሐይለ-ሚካኤልን በስልክ አነጋግሬዉ ነበር።
ነጋሽ መሐመድ/ይልማ ሐይለ ሚካኤል
አርያም ተክሌ